Diari Oficial de la Generalitat Valenciana


Sumari del DOGV 9664, del 18-08-2023 (2023/8426)

RESOLUCIÓ de 4 de juliol de 2023, del Servei Territorial d'Indústria, Energia i Mines de Castelló, d'autorització administrativa prèvia, autorització administrativa de construcció i declaració en concret d'utilitat pública d'una nova subestació transformadora mixta, a tensió de 132kV en intempèrie i 20kV en interior, amb potència de transformació de 40 MVA, de titular I-DE Redes Eléctricas Inteligentes, SAU, en el terme municipal de Peníscola. Expedient ATASCT/2020/77/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9664

Data del DOGV
:   18-08-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/8426


Data del document
:   04-07-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 4 de juliol de 2023, del Servei Territorial d'Indústria, Energia i Mines de Castelló, d'autorització administrativa prèvia, autorització administrativa de construcció i declaració en concret d'utilitat pública d'una nova subestació transformadora mixta, a tensió de 132kV en intempèrie i 20kV en interior, amb potència de transformació de 40 MVA, de titular I-DE Redes Eléctricas Inteligentes, SAU, en el terme municipal de Peníscola. Expedient ATASCT/2020/77/12. [2023/8426]  
  
Vista la documentació que consta en l'expedient ATASCT/2020/77/12, relativa a la instal·lació d'una nova subestació transformadora mixta, a tensió de 132kV en intempèrie i 20kV en interior, amb potència de transformació de 40 MVA, el titular de la qual és I-DE Redes Eléctricas Inteligentes, SAU.  
  
Fets  
1. Que en data 5 d'agost de 2020, es va presentar sol·licitud, pel representant del titular, d'autorització administrativa prèvia, autorització administrativa de construcció i declaració en concret d'utilitat pública en aquest servei territorial.  
2. Que en data 25 de setembre de 2020, es va presentar justificant d'haver efectuat el pagament de la taxa corresponent.  
3. Que ha sigut realitzada la informació pública, a què fa referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica, que són competència de la Generalitat Valenciana, mitjançant publicació en el Diari Oficial de la Generalitat Valenciana en data 16 de novembre de 2020(1), en el Butlletí Oficial de la Província de Castelló en data 10 de novembre de 2020, en el periòdic Mediterráneo, en data 3 de desembre de 2020, i en el tauler d'anuncis de l'Ajuntament de Peníscola en data 22 d'octubre de 2020.  
  
4. En data 17 de desembre de 2020, es van presentar al·legacions per Jacinto Miguel Ferrer Foix.  
En data 23 de març de 2021, la beneficiària va donar resposta en la justificació de cadascun dels punts al·legats. Tant les al·legacions presentades com les respostes de la beneficiària van formar part de la documentació remesa a la Direcció Genera de Qualitat i Educació Ambiental, la qual va emetre la declaració d'impacte ambiental i la va estimar acceptable.  
5. En data de firma 31 de maig de 2023, es va emetre resolució de declaració d'impacte ambiental, conjunta amb la instal·lació de l'expedient ATLINE/2020/132/12, per la Direcció General de Qualitat i Educació Ambiental, referència 10/4702-BHT(2), en la qual estima acceptable, als sols efectes ambientals i sense perjudici de la prèvia obtenció de les autoritzacions sectorials que li siguen aplicables, el projecte de línia elèctrica a 132 kV doble circuit, E/S en ST Peníscola de L/132 kV Orpesa-Benicarló (Peníscola) i projecte de nova subestació transformadora de 132/20 kV -ST Peníscola, promogut per I-DE Redes Eléctricas Inteligentes, SAU, en el terme municipal de Peníscola (Castelló), sempre que aquests es desenvolupen d'acord amb el que s'estableix en l'estudi d'impacte ambiental, el projecte tècnic i la resta de la documentació presentada i de conformitat amb les condicions incloses en aquests.  
  
6. Examinada la documentació aportada, en data 17 d'agost de 2023, es va emetre informe proposta de resolució favorable per la Secció d'Energia, ja que d'acord amb els articles 4, 10, 11 i 17 del Decret 88/2005, del Consell de la Generalitat, es requereix autorització administrativa prèvia i administrativa de construcció. En aquest es va indicar que es compleix amb l'indicat en la ITC-RAT 22 del Reial decret 337/2014. El que permet l'aprovació del projecte sense perjudici de l'obligació de la mercantil peticionària d'indemnitzar adequadament les afeccions que l'execució del projecte puga ocasionar a tercers.  
En aquest informe consta que el projecte presentat té un traçat concretat, compta entre la seua documentació amb els plans pertinents a escala adequada, està prou detallat i conté una relació concreta i individualitzada dels béns i drets afectats; reuneix, per tant, les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Fonaments de dret  
1. La instrucció d'aquest procediment és competència del Servei Territorial d'Indústria, Energia i Mines de Castelló, segons l'Ordre 10/2022(3), de 26 de setembre, de la Conselleria d'Economia Sostenible, Sectors productius, Comerç i Treball, mitjançant la qual es desplega el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i la resolució correspon a la persona cap del servei territorial esmentat.  
  
2. Llei 24/2013(4), de 26 de desembre, del sector elèctric.  
3. Decret 88/2005(5), de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
4. Reial decret 337/2014(6), de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
5. Llei 21/2013(7), de 9 de desembre, d'avaluació ambiental.  
6. Llei 2/1989(8), de 3 de març, de la Generalitat Valenciana, d'impacte ambiental.  
  
Per tot això, el cap del Servei Territorial d'Indústria, Energia i Mines de Castelló, resol:  
  
Primer  
L'autorització administrativa prèvia de la instal·lació elèctrica d'alta tensió que es descriu a continuació.  
Peticionari: I-DE Redes Eléctricas Inteligentes, SAU.  
Emplaçament de la instal·lació: coordenades georeferenciades UTM: K=288.196 Z=4.473.525. Polígon 7 - parcel·la 90. Terme municipal de Peníscola (Castelló).  
Projecte: nova subestació transformadora de potència 132/20 kV, ST Peníscola.  
Característiques principals: MIXTA (tensió 132 kV en intempèrie i 20 kV en interior en configuració blindada)  
Pressupost: 2.981.304,10 euros  
Relació de posicions:  
6 de 132 kV  
19 de 20 kV  
Detall de les posicions:  
Sistema de 132 kV  
· Dos (2) posicions de línia, amb interruptor  
· Una (1) posició de transformador T-1, amb interruptor  
· Dos (2) posicions de mesura, sense interruptor  
· Una (1) posició de partició de barres, amb interruptor  
  
Sistema de 20 kV  
  
Mòdul 1  
 Quatre (4) posicions de línia, amb interruptor  
 Una (1) posició de transformador, amb interruptor  
 Una (1) posició de mesura de barres, sense interruptor  
 Una (1) posició de partició blindada, amb interruptor  
 Una (1) posició d'unió blindada, amb interruptor  
 Una (1) posició de transformador de serveis auxiliars, sense interruptor  
 Dos (2) posicions de reserva (sense equipar)  
Mòdul 2  
 Quatre (4) posicions de línia, amb interruptor  
 Una (1) posició de mesura en barres, sense interruptor  
 Una (1) posició de partició blindada, amb interruptor  
 Una (1) posició d'unió blindada, amb interruptor  
 Una (1) posició de reserva (sense equipar)  
  
Màquines  
· Un (1) transformador de potència T-1 de 40 MVA a 132/20 kV.  
· Un (1) transformador de serveis auxiliars de 250 kVA, relació 20 kV/0,420- 0,242 kV.  
  
Edificis: un edifici 77,88 m² i dos prefabricats monobloc de 19,56 m² (mòdul-1) i 114,15 m² (mòdul-2).  
  
Segon  
L'autorització administrativa de construcció de la instal·lació elèctrica d'alta tensió segons el projecte d'execució presentat i característiques descrites en el primer apartat de la resolució. En l'execució del projecte es tindran en compte les següents condicions:  
1. Les obres hauran de realitzar-se d'acord amb el projecte presentat i, si és el cas, annexos tècnics posteriors aportats a aquest.  
2. El peticionari haurà de tindre en compte les prescripcions disposades en els reglaments vigents, així com els condicionats imposats pels organismes afectats.  
3. El projecte es desenvoluparà de conformitat amb els condicionants ambientals que es detallen en l'informe d'impacte ambiental, emés amb data 31 de maig de 2023, per la Direcció General de Qualitat i Educació Ambiental i amb referència 10/7362-KMT.  
4. El titular donarà compte de la terminació de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. El titular disposa d'un termini de 12 mesos comptats, si necessita alçament d'actes previ a l'ocupació, des de la data d'aquesta; en cas contrari, des de la recepció d'aquesta resolució per a la presentació de la sol·licitud d'autorització d'explotació, i podrà per raons justificades sol·licitar pròrrogues d'aquest termini, segons el que s'estableix en l'article 11.3 del Decret 88/2005.  
  
Tercer  
Declarar, en concret, la utilitat pública de la instal·lació en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests, a l'efecte de l'article 52 de la Llei de 16 de desembre de 1954, d'expropiació forçosa; es concretarà en una afecció de les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric i els articles 157.1, 158, 159, 160 i 162.3 del Reial decret 1955/2000, d'1 de desembre.  
  
Quart  
Publicar i notificar la present resolució, d'acord amb el que s'estableix en el Decret 88/2005; es fa saber que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells als qui, intentada la notificació, no s'haguera pogut practicar.  
  
  
Cinqué  
Publicar en el Diari Oficial de la Generalitat Valenciana un extracte del contingut de la present resolució, d'acord amb el que es disposa en els articles 42.4 i 48.4 de la Llei 21/2013, de 9 de desembre, d'avaluació ambiental.  
  
L'Administració deixarà sense efecte la present resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, especialment, les relatives a l'ordenació del territori i el medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria, Energia i Mines (c/ Democràcia, 77 - 46740 València) en el termini d'un mes, comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 4 de juliol de 2023.- El cap del Servei Territorial d'Indústria, Energia i Mines: Gerardo Nebot García.  
  
  
(1) https://dogv.gva.es/datos/2020/11/16/pdf/2020\_9538.pdf  
(2) VALIDACIÓ DE DOCUMENTS (gva.es)  
(3) https://dogv.gva.es/datos/2022/09/28/pdf/docv\_9437.pdf  
(4) https://www.boe.es/buscar/act.php'id=RPS-F-1092-56207  
(5) https://dogv.gva.es/portal/ficha\_disposicion\_pc.jsp'sig=2317/2005&L=1  
(6) https://www.boe.es/buscar/act.php'id=NYJ-K-2213-7879  
(7) https://www.boe.es/buscar/act.php'id=WPX-U-3571-06393  
(8) https://breu.gva.es/b/9WBXZ6d6r1  
  
  
  
  
  
ANNEX.   
Relació de béns i drets afectats  
  
Terme municipal de Peníscola  
  
Finca projecte Cadastre Titular Superfície cadastral (m²) Afecció Qualificació / ús / naturalesa  
 Polígon/ illa / sector Parcel·la Afecció ple domini (m²) Servitud de pas (m²) Ocupació temporal (m²)   
1 7 90 BLANCA FERRER LORES  
SONIA FERRER LORES  
JUAN ANTONIO FERRER FOIX  
JACINTO MIGUEL FERRER FOIX  
FRANCISCA FERRER FOIX  
VICENTE FERRER FOIX 76.667 5.377,38 - - Rústic / agrari  
  
  
  
  
\* \* \* \* \*  
  
  
ANEXO  
Relación de bienes y derechos afectados  
  
Término municipal de Peñíscola  
  
Finca projecto Catastro Titular Superficie catastral (m²) Afección Calificación / uso / naturaleza  
 Polígono/ manzana / sector Parcela Afección pleno dominio (m²) Servidumbre de paso (m²) Ocupación temporal (m²)   
1 7 90 BLANCA FERRER LORES  
SONIA FERRER LORES  
JUAN ANTONIO FERRER FOIX  
JACINTO MIGUEL FERRER FOIX  
FRANCISCA FERRER FOIX  
VICENTE FERRER FOIX 76.667 5.377,38 - - Rústico / agrario